CELEX: 32013D0347
Language: lv
Date: 2013-06-28 00:00:00
Title: 2013/347/ES: Komisijas Īstenošanas lēmums ( 2013. gada 28. jūnijs ), ar ko apstiprina Horvātijas iesniegtos ārkārtas rīcības plānus konkrētu dzīvnieku slimību kontrolei (izziņots ar dokumenta numuru C(2013) 3992)  Dokuments attiecas uz EEZ

2.7.2013   
            
            
               LV
            
            
               Eiropas Savienības Oficiālais Vēstnesis
            
            
               L 183/13
            
         
      KOMISIJAS ĪSTENOŠANAS LĒMUMS
   
   (2013. gada 28. jūnijs),
   ar ko apstiprina Horvātijas iesniegtos ārkārtas rīcības plānus konkrētu dzīvnieku slimību kontrolei
   (izziņots ar dokumenta numuru C(2013) 3992)
   (Dokuments attiecas uz EEZ)
   (2013/347/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1992. gada 14. jūlija Direktīvu 92/66/EEK, ar ko ievieš Kopienas pasākumus Ņūkāslas slimības kontrolei (1), un jo īpaši tās 21. panta 4. punkta otro daļu,
   ņemot vērā Padomes 2001. gada 23. oktobra Direktīvu 2001/89/EK par Kopienas pasākumiem klasiskā cūku mēra kontrolei (2) un jo īpaši tās 22. panta 3. punkta otro daļu,
   ņemot vērā Padomes 2003. gada 29. septembra Direktīvu 2003/85/EK par Kopienas pasākumiem mutes un nagu sērgas kontrolei, ar kuru atceļ Direktīvu 85/511/EEK un Lēmumus 89/531/EEK un 91/665/EEK un groza Direktīvu 92/46/EEK (3), un jo īpaši tās 72. panta 7. punktu,
   ņemot vērā Padomes 2005. gada 20. decembra Direktīvu 2005/94/EK, ar ko paredz Kopienas pasākumus putnu gripas kontrolei un atceļ Direktīvu 92/40/EEK (4), un jo īpaši tās 62. panta 4. punkta otro daļu,
   tā kā:
   
               (1)
            
            
               Direktīvā 92/66/EEK ir noteikti Savienības kontroles pasākumi, kas jāpiemēro Ņūkāslas slimības uzliesmojuma gadījumā. Direktīva 92/66/EEK inter alia paredz, ka katrai dalībvalstij ir jāizstrādā ārkārtas pasākumu plāns, norādot valsts pasākumus, ko paredzēts īstenot minētās slimības uzliesmojuma gadījumā.
            
         
               (2)
            
            
               Direktīva 2001/89/EK paredz obligātos Savienības pasākumus klasiskā cūku mēra kontrolei. Direktīva 2001/89/EK inter alia paredz, ka katrai dalībvalstij ir jāizstrādā ārkārtas rīcības plāns, norādot valsts pasākumus, ko paredzēts īstenot minētās slimības uzliesmojuma gadījumā.
            
         
               (3)
            
            
               Direktīvā 2003/85/EK noteikti obligātie kontroles pasākumi, ko paredzēts piemērot jebkura tipa vīrusa izraisītas mutes un nagu sērgas uzliesmojuma gadījumā. Minētā direktīva nosaka arī atsevišķus preventīvus pasākumus, kuru mērķis ir vairot kompetento iestāžu un lauksaimnieku izpratni par mutes un nagu sērgu un sagatavotību šai slimībai. Direktīva 2003/85/EK inter alia paredz, ka dalībvalstīm ir jāizstrādā ārkārtas rīcības plāni, norādot valsts pasākumus, ar kuriem uztur augsta līmeņa izpratni par mutes un nagu sērgu, sagatavotību tai un vides aizsardzību un kurus paredzēts īstenot minētās slimības uzliesmojuma gadījumā.
            
         
               (4)
            
            
               Direktīvā 2005/94/EK paredzēti noteikti profilaktiski pasākumi, kas saistīti ar putnu gripas uzraudzību un agrīnu noteikšanu un ar kompetento iestāžu un lauksaimnieku informētības un gatavības paaugstināšanu attiecībā uz šīs slimības risku. Turklāt minētā direktīva nosaka minimālos kontroles pasākumus, kas piemērojami putnu gripas uzliesmojuma gadījumā starp mājputniem vai citiem nebrīvē turētiem putniem, un putnu gripas vīrusu iespējamas izplatīšanās starp zīdītājiem agrīnu noteikšanu. Direktīva 2005/94/EK inter alia paredz, ka dalībvalstīm saskaņā ar direktīvas X pielikumu ir jāizstrādā ārkārtas pasākumu plāns, norādot valsts pasākumus, ko paredzēts īstenot putnu gripas uzliesmojuma gadījumā.
            
         
               (5)
            
            
               Padomes 2009. gada 24. septembra Regula (EK) Nr. 1099/2009 par dzīvnieku aizsardzību nonāvēšanas laikā (5) paredz noteikumus attiecībā uz tādu dzīvnieku nonāvēšanu, kas audzēti vai turēti pārtikas, vilnas, ādas, kažokādas vai citu produktu ražošanai, kā arī attiecībā uz dzīvnieku nonāvēšanu piespiedu nokaušanas un ar to saistīto darbību laikā. Regula (EK) Nr. 1099/2009 inter alia paredz, ka plānotos apdullināšanas un nonāvēšanas paņēmienus un attiecīgās standarta darba procedūras, ar ko nodrošina atbilstību šajā regulā izklāstītajiem noteikumiem, iekļauj ārkārtas situāciju plānos, kuru izstrāde ir prasīta Savienības tiesību aktos par dzīvnieku veselību, balstoties uz ārkārtas situācijas plānā iekļauto hipotētisko pieņēmumu par iespējamo slimības uzliesmojumu apmēriem un vietu.
            
         
               (6)
            
            
               Ņemot vērā Horvātijas paredzamo iestāšanos Savienībā 2013. gada 1. jūlijā, tā ir iesniegusi Komisijai ārkārtas rīcības plānus attiecībā uz Ņūkāslas slimību, klasisko cūku mēri, mutes un nagu sērgu un putnu gripu izskatīšanai un apstiprināšanai.
            
         
               (7)
            
            
               Minētie plāni ar grozījumiem, ko Horvātija veica pēc Komisijas ierosinājumiem, kurus tā sniedza plānu izskatīšanas gaitā, atbilst attiecīgi Direktīvā 92/66/EEK, 2001/89/EK, 2003/85/EK un 2005/94/EK noteiktajiem kritērijiem. Turklāt tajos ir iekļauti vajadzīgie elementi, lai izpildītu Regulā (EK) Nr. 1099/2009 paredzētās prasības. Saskaņā ar šiem plāniem, tos efektīvi īstenojot un regulāri atjauninot, var sasniegt Direktīvā 92/66/EEK, 2001/89/EK, 2003/85/EK un 2005/94/EK, kā arī Regulā (EK) Nr. 1099/2009 noteiktos mērķus. Tādēļ ir lietderīgi ar šo lēmumu apstiprināt minētos plānus.
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Tiek apstiprināti šādi ārkārtas rīcības plāni, kurus Horvātija iesniedza 2013. gada 11. maijā:
   
               a)
            
            
               Direktīvas 92/66/EEK 21. panta 1. punktā paredzētais ārkārtas pasākumu plāns, kurā norādīti valsts pasākumi, ko īsteno Ņūkāslas slimības uzliesmojuma gadījumā;
            
         
               b)
            
            
               Direktīvas 2001/89/EK 22. panta 1. punktā paredzētais ārkārtas rīcības plāns, kurā norādīti valsts pasākumi, ko īsteno klasiskā cūku mēra uzliesmojuma gadījumā;
            
         
               c)
            
            
               Direktīvas 2003/85/EK 72. panta 1. punktā paredzētais ārkārtas rīcības plāns, kurā norādīti valsts pasākumi, ar kuriem uztur augsta līmeņa izpratni par mutes un nagu sērgu, sagatavotību tai un vides aizsardzību un kurus paredzēts īstenot minētās slimības uzliesmojuma gadījumā;
            
         
               d)
            
            
               Direktīvas 2005/94/EK 62. panta 1. punktā paredzētais ārkārtas pasākumu plāns, kurā norādīti valsts pasākumi, ko īsteno putnu gripas uzliesmojuma gadījumā.
            
         2. pants
   Šis lēmums ir adresēts dalībvalstīm.
   
      Briselē, 2013. gada 28. jūnijā
      
         
            Komisijas vārdā –
         
            Komisijas loceklis
         
         Tonio BORG
         
      
   
   
      (1)  OV L 260, 5.9.1992., 1. lpp.
   
      (2)  OV L 316, 1.12.2001., 5. lpp.
   
      (3)  OV L 306, 22.11.2003., 1. lpp.
   
      (4)  OV L 10, 14.1.2006., 16. lpp.
   
      (5)  OV L 303, 18.11.2009., 1. lpp.